Władysław Blin

**Władysław Blin** (belarusisk: Уладзіслаў Блін, russisk: Владислав Блин; født den 31. mai 1954 i Świdwin i Polen) er emeritert katolsk biskop av Vitsiebsk (Vitebsk) i Belarus.
## Liv og virke
### Bakgrunn
Władysław Blins polske foreldre hadde etter andre verdenskrig flyttet til Świdwin nordvest det Polen innen nye grenser som da ble virkeliggjort etter de sovjetiske annekteringer og tyske territorielle tap som krigen medførte. Familien var fra byen Zadroże i førkrigstidens Wilno vojvodskap i Øst-Polen (Det tilsvarer nå Zadarožža i Hlybotski rajon i Vitsebsk oblast i Belarus). 

Senere flyttet familien til landsbyen Ślesin, hvor Władysław Blin tilbrakte barndommen. Władysław Blin ønsket fra ung alder å bli katolsk prest. Han ble uteksaminert fra Det høyerer teologiske seminar i Włocławek.

### Prest
Biskopen av Włocławek, Jan Zaręba, presteviet ham den 25. mai 1980. Władyslaw Blin fortsatte sin teologiske utdannelse ved Det katolske universitet i Lublin og Akademiet for katolsk teologi i Warszawa.

I 1989, da Sovjetunionen opphevet restriksjonene på religiøst liv, flyttet han til familiens historiske hjemland, det vil si til det som ikke lenge etter ble den nye staten Belarus. Der ble han utnevnt til rektor for den katolske menighet i Mahiloŭ (Mogilev). Kirken hadde sikret tilbakeføringen av kirken *Jomfru Marias himmelfart og St. Stanislaus*, og fader Blin ble ansvarlig prest der.

I 1998 tok han doktorgrad i teologi. Hans doktorgradsarbeid var viet Den hellige Josef.

### Biskop av Vitsiebsk
Pave Johannes Paul II utnevnte ham til biskop av Vitsiebsk den 13. oktober 1999. Erkebiskopen av Minsk-Mahiljou, kardinal Kazimierz Świątek, ordinerte ham til biskop den 20. november samme år; medkonsekratorer var erkebiskop Dominik Hrušovský, apostolisk nuntius til Belarus, og Aleksander Kaszkiewicz, biskop av Hrodna.

Den 23. februar 2013 innvilget pave Benedikt XVI hans helsemotiverte avskjedssøknad. Han var da bare 58 år gammel.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop Tadeusz Kondrusiewicz (1946-) *1989
* Kardinal Kazimierz Świątek (1914-2011) *1991
* Biskop *Władysław Blin* (1954- ) *1999

## Referanser


## Eksterne lenker
*